‎Spektrum on Apple Podcasts
Spektrum 18 Januarie 2021
FEDSAS vra vir meer inligting oor die besluit om die heropening van openbare skole uit te stel. 'n Aankondiging oor die heropening van tersiêre instellings. Ons ontleed die verkiesingsuitslag van die presidentsverkiesing in Uganda. Ons praat oor 'n nuwe Facebook-groep wat simpatie en ondersteuning betoon teenoor almal wat 'n stryd teen die Covid-19-pandemie stry.
Spektrum 15 Januarie 2021
Kritiek teen die uitstel van die begin van die nuwe skooljaar tot 15 Februarie. Eskom se voormalige bestuurshoof, Brian Molefe, verskyn voor die Zondo-kommissie van ondersoek na staatskaping. Die burgerregte-organisasie, AfriForum, oorweeg regstappe teen die verbod op die gebruik van Ivermektien as behandeling teen Covid-19.
Spektrum 14 Januarie 2021
Die Nasionale Departement van Landbou, Landelike Ontwikkeling en Grondhervorming, en die JB Marks Plaaslike-munisipaliteit in Potchefstroom het hulle tot die hooggeregshof in Mahikeng gewend om 'n uitsettingsbevel te kry. Oor die afgelope twee dae, het grondbesetters sowat 60 huise opgerig in die Mooibank-gebied naby die Landbou Kollege in Potchefstroom. Die Noordwes Plaaslike regering het intussen die Ratlou plaaslike munisipaliteit - wat onder meer die dorp Setlagole, naby Mahikeng, insluit - onder administrasie geplaas. Die DA in die Oos-Kaap, sê intussen die plaaslike regering in die provinsie het ineengestort. Die Amathole Distriks-munisipaliteit het vroeër aangekondig hy sal geen salarisse vir die volgende vier maande kan betaal nie. Onderwysvakbonde het intussen gisteraand, tydens 'n vergadering met die nasionale departement van basiese onderwys, gehoor dat mediese spesialiste nie ten gunste is daarvan dat skole nou reeds vir die nuwe skooljaar moet open nie.
Spektrum 13 Januarie 2021
Die voorsitter van die Ministeriële Raadgewende Komitee oor Covid-19, prof. Salim Abdool Karim, sê hy voel hy het die land in die steek gelaat met die ontwikkeling van 'n entstof. Vakbonde by die SAUK beraadslaag oor 'n beplande staking nadat afdankingsbriewe aan sowat 300 werknemers gestuur is.
Spektrum 12 Januarie 2021
Daar is twyfel of skole, soos beplan, oor twee weke sal oopmaak. Wêreldleiers vra by 'n beraad in Parys dat onmiddelike stappe gedoen word om biodiversiteit te bewaar. Suid-Afrikaanse dokters ontwikkel 'n beter suurstofapparaat vir Covid19-pasiënte.
Spektrum 11 Januarie 2021
Plaaslike owerhede waarsku inwoners teen die gevaar van oorstromings. 'n swem bye in Mpumalanga takel 'n gesin in hulle motor toe. Afriforum beplan hofaansoek om regering te dwing om ook Covid-19-entstowwe aan privaatsektor vir verkope en verspreiding beskikbaar te stel. Suid-Afrikaners is gewaarsku om nie tuisgemaakte alkohol op die swart mark te koop of om gevaarlike chemikalieë in hul tuisgebroude drank te gebruik nie. Die burgerregte-organisasie, Toekomsvonk, sê sy statistiek wys dat die meeste plaasaanvalle nie deur individue nie, maar deur bendes uitgevoer word.